Кристин Юрукова
Мадоната от Чернобил

chitanka.info

Птиците

на радиоактивния

дъжд

й предсказаха

всичко

с мъртви човки.

        И защо дойде

        отново ден?

        Тя не може

        да схване.

Между краката й

лилава магма изтече —

материя без закон,

нелепо слепени атоми.

        Това не е

        нейно дете,

        това е черната

        плът на Чернобил.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.